En **Kiropraktor** er person som har som hovedvirke å behandle muskel- og skjelettlidelser ut fra behandlingsformen kiropraktikk. Kiropraktor er en beskyttet yrkestittel i Norge.

Kiropraktorer har varierende status fra land til land. I noen land er disse integrert som en del av det offentlige helsevesen, mens de i andre land regnes som alternative behandlere. De fleste kiropraktorer i Norge jobber i privat praksis som offentlig autorisert helsepersonell. Kiropraktorer jobber typisk med undersøkelse, diagnostikk, behandling eller utredning av muskel- og skjelettlidelser, ofte i samarbeid med en eller flere andre helseprofesjoner.

Historikk
---------

Den første kiropraktor i Norge var Arthur E. Lundh, som startet praksis i Oslo (Christiania) i 1922. Han var den første presidenten i Norsk Kiropraktorforening, som ble stiftet i 1935.

I 1974 ble det innført en delvis refusjon på behandling henvist av lege. Helt frem til 1988 ble profesjonen regulert under kvakksalverloven, men ble da etter en offentlig utredning NOU 1985 en beskyttet yrkestittel, og har siden det fungert som en av de offentlig autoriserte helseprofesjonene i Norge. Etter en prøveperiode, ble det som en permanent ordning innført utvidede rettigheter for kiropraktorer i Norge i 2006, med en lovhjemmel som ga kiropraktorer mulighet til å sykmelde, henvise til ulike radiologiske undersøkelser som MR, CT, ultralyd og røntgen, samt henvise relevante pasienter til videre utredning hos legespesialister (revmatolog, ortopedkirurg, nevrolog etc.).

Utbredelse
----------

Kiropraktorer er en av de raskest voksende autoriserte helsepersonellgruppene idag.[] I 2013 var det 770 registrerte kiropraktorer med autorisasjon, en økning på 17 % fra 2012. Over 90 % av norske kiropraktorer antas å være organisert i Norsk Kiropraktorforening.[]

Utdannelse
----------

Det finnes ingen kiropraktorutdannelse i Norge, men en offentlig utredning har anbefalt etablering av dette. Det finnes kiropraktorutdannelser i en rekke land i Europa, men også i Sør-Afrika, Sør-Amerika, USA, Canada og Australia.[] Skolene er henholdsvis enten godkjent eller ikke godkjent av et kiropraktisk krediteringsråd.

De fleste unge kiropraktorer i Norge har de siste år vært utdannet ved Syddansk Universitet i Danmark.[] Studiet kalles kandidatsutdannelse i klinisk biomekanik (kiropraktor) og er et femårig utdanningsløp som etter godkjent mastergradsoppgave gir kreditering Master of Science (MSc). Andre populære studiesteder er England (AECC), et av de fire universitetene i Australia og Palmer i Iowa i USA.

For å få offentlig autorisasjon i Norge og kunne praktisere som autorisert kiropraktor kreves ett års turnustjeneste hos godkjent turnusveileder.

Referanser
----------

1. ↑  Kvammen, O.C. & Leboeuf-Yde, C. Chiropr Man Therap (2014) 22: 44.
2. ↑  B. K. Humphreys, C. K. Peterson, D. Muehlemann, and P. Haueter, "Are Swiss chiropractors different than other chiropractors? Results of the job analysis survey 2009." J. Manipulative Physiol. Ther. vol. 33, no. 7, pp. 519–35, Sep. 2010.
3. ↑  Myhrvold, K. 1997. Arthur Emanuel Lundh, Norway’s first chiropractor - the years between the wars. *Chiropractic history : the archives and journal of the Association for the History of Chiropractic*, 17(2), pp.37–48. Available at:  [Accessed January 30, 2013].
4. ↑  Wilson, F.J.H. 2007. Chiropractic in Europe: An Illustrated History, Matador (1 Jun 2007).
5. ↑  NOU, 1985. NOU 1985:10, Official Norwegian reports, Available at:  [Accessed January 24, 2013].
6. ↑  Proposition.No.28, 2005. Ot.prp.nr.28 (2005–2006), lov om endringer i folketrygdeloven og pasientrettighetsloven, Available at: .
7. ↑  «Arkivert kopi». Arkivert fra originalen 11. oktober 2014. Besøkt 9. oktober 2014.
8. ↑
9. ↑  «Institutions holding accredited status - ECCE - The European Council On Chiropractic Education e.V.». *www.cce-europe.org*. Besøkt 11. september 2020.
10. ↑  «Home». *cceintl* **(engelsk)**. Besøkt 11. september 2020.
11. ↑  «Klinisk biomekanik kiropraktor uddannelsen (kandidat)». *SDU* **(dansk)**. Besøkt 11. september 2020.
12. ↑  «Specialist in Health Sciences | AECC University College | Bournemouth». *www.aecc.ac.uk* **(engelsk)**. Besøkt 11. september 2020.
13. ↑  «Arkivert kopi». *www.chiropractors.asn.au*. Arkivert fra originalen 14. juni 2021. Besøkt 11. september 2020.
14. ↑  «Academics». *www.palmer.edu*. Besøkt 11. september 2020.
15. ↑  «Turnus for kiropraktorer - Helsedirektoratet». *www.helsedirektoratet.no* **(norsk)**. Besøkt 11. september 2020.

Eksterne lenker
---------------

* Kiropraktorutdanning
* Norsk Kiropraktorforening
* Nordisk Institut for Kiropraktik og Klinisk Biomekanik
* Publikasjonsliste over nyere nordisk forskning kiropraktikk og biomekanikk

|  |  |
| --- | --- |
| Oppslagsverk/autoritetsdata | LCCN
 |